Den Vest-Sjællandske Avis, 1825-07-15
Jndenlandske Efterretninger. Skrivelse fra Heide, den 28de Junii. Den 26de og 27de Juni havde vi den Lykke at see vor elskede Monark, der med landsfaderlig Naade selv besaae den Skade, som Stormfloden den 4de Februar foraarsagede i vort Landskab. Henimod Kl. 12 om Formiddagen indtraf Hans Majestæt med Følgepaa Grændsen af Sognet Bülum, og fortsatte Sin Reise langs med Diget til Busum. Foran dette i geographisk og historisk Henseende, interressanteSteds Havn ligger en lille Holm, kaldet Horst. Her var det Magazin, som opbevarer Dige=Materialierne, forandret til en simpel Pavillon, foran hvilken en løvkrandset Obelisk reiste sig, med en Jndskrift, som tolkede Landskabets Hylding. Efterat Hs. Majestæt havde indtaget nogle Forfriskninger, hvorved 6 unge Piger fra Heide giorde Opvartning, fortsatte Allerhøistsamme Reisen langs med hele Büsum og Hedevigskoogs Diget, til Grændsen af Sognet Wesselburen, hvor Hs. Majestæt tilstædede Wesselburens ridende Garde den Ære at escortere Allerhøistsamme, som derpaa fortsatte Reisen langs med Diget paa hiin Side Digebruddet. ved Hillgroven, og dernæst igiennem Flækken Wesselburen til Heide, hvorhen Hs. Majestæt fra Byen Tiebenske af blev ledsaget af begge de ridende Garder, som Borgere og unge Folk fra Heide havde dannet Efterat Hs. Majestæt her havde modtaget de civile Embedsmænds, Geistlighedens og Landets Forstanderes Hylding, begav Allerhøistsamme Sig til Taffel, ved hvilket vor Landfoged Etatsraad Griebel, udbragte en Skaal for den ædleste og bedste af Fyrster, for vor tilbedede Dronning og de Kongelige Prinsesser. Denne blev under Kanonernes Torden og et ublende Hurra ud drukken; hvorpaa Hs. Majestæt havde den Naade, at drikke paa Etatsraad Griebels og hans Families, saavelsom og i de huldrigeste og meest deeltagende Udtryk paa Dithmarskens Vel. Efter Taffelet, hvorved atter nogle unge Piger fra Heide forundtes den Ære at opvarte, gav Hs. Majestæt private Audientser. Om Aftenen vare Bygningerne omkring Torvet, saavelsom og alle Gader, straalende illumineret, og rørte af inderligste Taknemmelihed, erkiendte Heides Beboere; Monarkens Naade, i det Allerhøistsamme efter Reisens Anstrængelse paa denne og de foregaaende Dage, dog viiste dem den Gunst at træde ud af Landfogdens Residents, og med nedladende Huld at fornemme Yttringerne af den Kiærlighed og Ærefrygt, som et af Heides Borgere foranstaltet Fakkeloptog, ved et tredobbelt Hurra og en her digtet og afsiungen Sang forsøgte at udtrykke. Den følgende Morgen Kl. 7 behagede Hs. Majestæt med den vor elskede Konge eiendommelige landsfaderlige Omhu at tage de forskiellige Protocoller, den efter den indbyrdes Underviisning indrettede Skole, Kirken, Fængslerne og Brandanstalterne i Øiesyn. Derefter havde Hs. Majest. den Naade, atter at give Audients og at skiænke Allerhøistsammes Guddatter, Frøken Frederike Johansen, et kostbart Armbaand. Kl. 10 om Morgenen paafulgte vor huldrigeste Monarks Afreise under de samme begeistrede Jubelraab og Beviserpaa Ærefrygt, som ved Jndtoget. Hs. Majestæt begav sig derpaa til Sognet Delve; og langs med en Deel af Digerne i dette og tilgrændsende Sogn, Hennstedt, til Østermoor, hvor Allerhøistsamme indtog nogle Forfriskninger, og hvor atter de unge Piger fik den Ære at opvarte. Derpaa fortsatte Hs. Majestæt Reisen langs med Hennstedt og Lundes Diger til Friederichstadts Færge, hvor Allerhøistsamme huldrigst afskedigede det hertil ledsagende Følge, og henved Kl. 4 begav Sig over Eideren til Frederiksstad.